Wonderlik om te dink dat dit dieselfde Petrus was wat Jesus drie maal verloon het uit vrees vir die Joodse raad, ook vir Jesus verdedig het met vrymoedigheid voor dieselfde raad en hulle aangekla het dat hulle Jesus onskuldig vermoor het. Toe ek so bietjie heiroor gedink het en besef het dat Die Heilige Gees al die Simon uit Petrus uit gehaal en hom regtig gedoop het in die die rots waarop die Christen gemeente gebou is.Regtig daardie profetiese woorde van Jesus laat manifesteer het, toe Simon dood gegaan het(in vlees) het Petrus opgestaan.Vreesloos, en standvastig en doelgerig.Wow!Hy het opgestaan in sy roeping, en homself gesien soos Jesus hom gesien het.En gewandel in koninkryksbeginsels en vreesloos vir die dood vir Jesus gelewe.Hy het gestap in die voetspore van sy Meester, want hy was nou 'n geesmens nie meer 'n vleesmens nie.
Ek bid in die Naam van Jesus Christus dat ek myself sal kan sien soos Jesus, dat ek ook in my roeping sal opstaan en vreesloos sal stap in die koningkryksbeginsels en my vleesmens sal kruisig saam met Jesus en opstaan uit die dood , gedoop in Jesus Naam en as Geesmens. Vreesloos vir Jesus sal verdedig en dieselfde vrymoedigheid as Jesus sal ontwikkel deur die krag van die Heilige Gees.'n Rots vir die om my en 'n getuie van wat was en wat is en wat sal wees.
Ek bid dat die krag van die Heilige Gees weer oor ons sal kom soos vuurtonge en dat almal die krag van God sal beleef.Ek bid dat ons deel daarvan sal wees en nie toeskouers nie en ek bid dat niks en niemand in die pad van die God se krag sal kom nie.Ek bid vir die wat oe het sal sien en die wat ore het sal hoor en ek bid dat Ons Liewe Vader almagtig sy kinders sal roep…sagies en teer is die roepstem van Jesus, Hy roep vir jou en vir my…Hy staan en wag by die deur van ons harte…Hy roep vir jou en vir my.Maak oop daardie deur en en ontvang die lewende God en ervaar Sy lewe opstaan in jou.Maak oop jou hart, sluit jou oop vir genesing, vir troos, vir raad en vir leiding. Maak oop vir 'n nuwe lewe.'n nuwe mens….maak oop dat Jesus jou op die regte plek kan kry …ontvang die vuur, moenie val daarin.
Ek het gisteroggend op hierdie post van verlede jaar afgekom en besef hierdie gebed is die afgelope jaar beantwoord.Jesus het het hierdie gebed oor die afgelope jaar waargeword, en ek verstaan nou eers waarvoor ek gebid het. Hy het baie gedult met die petrusse in die lewe!Vir almal wat dink karakters kan nie verander nie,lees die verhaal van Petrus,ons kan verander as ons, ons oorgee aan Jesus.
Ek is vanoggend verwonderd oor hoe ek eintlik al die jare vir Eva en Delilla as een gesien het. Verleidsters en diewe van God se voorsiening aan ons.Ek het so gesoek na myself die afgelope jaar en verskeie boeke gelees en een twee drie…blok myself.
Is dit nie wonderlik hoe ons weghardloop van die Eva sindroom nie.Ons wil so erg net nie soos Eva wees nie.En tog het Eva net een fout gemaak.
Sy was die oorspronklike skepping van die vrou. Die bloudruk van ons diepste wese .Die gekose vrou, self gemaak deur God. En tog omdat sy een oordeelsfout gemaak het, het ek haar verdoem en aan haar gedink as die slang self.
Tog is dit duidelik dat sy net verlei is deur satan, soos ons daagliks doen en daagliks vaal om sy sluheid te onderskei met God se Wil. Hoe dikwels het ek al die appels geeet van daai vervloekte boom. Hoe dikwls het ek hulle al uitgedeel en 'n geestelike stropie daaroor gegooi.
Tog sukkel ek elke dag om net uit te vind wat God se wil vir my is en loop met my vyeblare rond in vrees dat God my sal sien waar ek besig is en waaraan ek dink en hoe ek voel. Ek het die slang in baie van my vrugte gesien en net weer gehoop vir daai Eva in die paradys.Ek bid dat ek weer daardie Eva in my sal ondek en ek bid dat ek sal vrede maaak daarmee dat dit ok is om Eva te wees, dit is wat God vir ons bedoel het. 'n hulp vir Adam, 'n maat ….Adam die saad, Eva die lewe.Adam die voorsiener …Eva die versorger.Ek bid dat daardie Eva sal uitkom agter die bome en haar vyeblare sal neergooi en uit roep na haar God en vra dat Hy my sal sien soos ek is en my weer sal beklee met sy heerlikheid, dat ek skaamteloos voor Hom sal kan staan en vrymoedig wag vir my bruidegom, Sy Seun in Wie Hy welbehae het.
Na ek dink 'n jaar en baie drama is ek weer terug op my blog!Hallo almal!Ek het mail gekry wat
baie oud is en ek is baie jammer dat ek dit nie beantwoord het nie…ek was 'n bietjie besig.
Hoop hier is darem nog van my maatjies wat my sal onthou en ek sal probeer om weer 'n bietjie op hoogte te kom met al die verwikkelinge hier in blogland.